CELEX: 62011CN0153
Language: sk
Date: 2011-03-28 00:00:00
Title: Vec C-153/11: Návrh na začatie prejudiciálneho konania, ktorý podal Administrativen Sad Varna (Bulharsko) 28. marca 2011 — OOD Klub/Direktor na Direkcija „Obžalvane i upravlenie na izpalnenieto“ — gr. Varna pri Centralno upravlenie na Nacionalnata agencija po prichodite

25.6.2011   
            
            
               SK
            
            
               Úradný vestník Európskej únie
            
            
               C 186/12
            
         Návrh na začatie prejudiciálneho konania, ktorý podal Administrativen Sad Varna (Bulharsko) 28. marca 2011 — OOD Klub/Direktor na Direkcija „Obžalvane i upravlenie na izpalnenieto“ — gr. Varna pri Centralno upravlenie na Nacionalnata agencija po prichodite
   (Vec C-153/11)
   2011/C 186/21
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen Sad Varna
   
      Účastníci konania pred vnútroštátnym súdom
   
   
      Žalobca: OOD Klub
   
      Žalovaný: Direktor na Direkcija „Obžalvane i upravlenie na izpalnenieto“ — gr. Varna pri Centralno upravlenie na Nacionalnata agencija po prichodite
   
      Prejudiciálne otázky
   
   
               1.
            
            
               Má sa článok 168 ods. 1 písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty (1) vykladať v tom zmysle, že keď zdaniteľná osoba využila svoje právo voľby a zaradila nehnuteľnosť, ktorá predstavuje investičný majetok, do svojho obchodného majetku, je potrebné predpokladať (t. j. predpokladať, pokiaľ sa nepreukáže opak), že tento predmet sa využíva na účely zdaniteľných plnení uskutočnených zdaniteľnou osobou?
            
         
               2.
            
            
               Má sa článok 168 ods. 1 písm. a) smernice 2006/112 vykladať v tom zmysle, že právo na odpočítanie dane pri kúpe nehnuteľnosti, ktorá bola zaradená do obchodného majetku, vzniká ihneď v zdaňovacom období, v ktorom je splatná daň, a to bez ohľadu na okolnosť, že nehnuteľnosť vzhľadom na nevydanie zákonom stanového povinného povolenia na jej uvedenie do prevádzky nemôže byť využívaná?
            
         
               3.
            
            
               Je správna prax, ako je prax Nacionalnata agencija po prichodite, podľa ktorej sa právo na odpočítanie dane uplatnené zdaniteľnou osobou v súvislosti s kúpou investičného majetku zamietne s odôvodnením, že tento tovar sa bude využívať na súkromnú potrebu vlastníkov spoločností bez toho, aby sa pri takomto použití vyrubila daň z pridanej hodnoty, v súlade so smernicou a judikatúrou týkajúcou sa jej výkladu?
            
         
               4.
            
            
               Má v prípade, o aký ide vo veci samej, spoločnosť, ktorá je žalobkyňou, právo na odpočítanie dane pri kúpe nehnuteľnosti — dvojpodlažného bytu v Sofii?
            
         
      (1)  Ú. v. EÚ L 347, s. 1.